હૈદરાબાદ: આઇપીએલ-10 સિઝનની 21મી મેચમાં હૈદરાબાદે પોતાના ઘરેલુ મેદાનમાં દિલ્હી ડેયરડેવિલ્સને પરાજય આપી સતત ચોથી જીત સાથે આઇપીએલ સિઝન 10માં બીજા નંબર પર પહોંચી ગયું છે. હૈદરાબાદ અને દિલ્હી વચ્ચે રમાયેલ મેચમાં હૈદરાબાદની ટીમે દિલ્હીને 15 રને પરાજય આપી આ ટૂર્નામેન્ટની સતત ચોથી જીત પોતાના નામે કરી છે. ચારેય મેચ હૈદરાબાદે પોતાના હોમ ગ્રાઉન્ડ પર જીતી છે. દિલ્હી સામે રમાયેલ મેચમાં હૈદરાબાદે ટોસ જીતીને પ્રથમ બેટિંગ કરતાં ચાર વિકેટે 191 રન બનાવ્યા હતા.